A partir de l’associació entre fenotipus-SNPs proporcionada per la base de dades SNPedia, les recomanacions de l’American Dental Association i les fonts bibliogràfiques consultades, s’han seleccionat un total de cinc variants avaluadores de la susceptibilitat individual al desenvolupament de càries i periodontitis, prioritzant aquelles que han estat prèviament identificades per GWAS (estudis d’associació del genoma complet) i posteriorment validades mitjançant assaigs independents o estudis de metaanàlisi. Aquestes variants són les següents: rs1047031 (GLT6D1)  rs1047031 (DEFB1) rs2046315 (MMP16) rs17878486 (AMELX) rs1143634 (IL1B) Es tracta principalment de gens que juguen un paper en la composició de la dent i la resposta inflamatòria de l’hospedador. La presència de qualsevol d’aquestes variants però no suposa que la persona portadora hagi de desenvolupar càries o periodontitis, tenint en compte que les dues condicions són el resultat d’un procés multifactorial amb diversos factors implicats.